钦定古今图书集成/理学汇编/学行典/第215卷 > 董弘学
## 钦定古今图书集成/理学汇编/学行典/第215卷 > 董弘学

按《抚州府志》：“董弘学，字旋吉，乐安人。年十二，母见背
踊，泣辄濒死。大父惧以恸夭，糜之粥。及至塾，则执书
不读，瞬泪无干。师加杖跪，弘学泣曰：‘师无以儿书为
也，吾仅欲得长侍吾母’。师亦感泣。母柩向停馆侧，日
必三省。异时师偶他饮，醉归就寝，漏下三鼓，师醒，值
大雷雨，忽闻呜咽声，风雨声相错，邻怖为妖，独师心”
动曰：“得无某孺子犹号母所？”亟视之，从电光中见其
两手翼柩，如晤语然，柩中似有应者，亟护归。后继母
两张，再娶何，又为李为郭，最后为杨，凡六事之，皆如
所生。杨常病疫，家人无敢近，独弘学日夕与侧。壬申
流寇掠其族，弘学仓卒负母去。贼见其四壁所列，皆
圣贤格言，题其门曰：“穷孝子家，独免”于毁。